text: Væltet grisetransport på motorvejen omkring Kolding gav trafikalt kaos
  27 oktober 2016 kl. 05.47
  En væltet grisetransport skabte torsdag morgen og formiddag kø og store problemer med at passere Kolding  på motorvej E 45. Flere grise måtte aflives.
  Grisetransporten væltede torsdag morgen omkring kl. 07,30, da et af lastbilens dæk eksploderede og anhængeren kom i slinger.
  Det oplyser indsatsleder Torben Rungstrøm-Simonsen, Sydøstjyllands Politi,  torsdag formiddag på uheldsstedet.
  Uheldet skabte straks lange køer på motorvejen og  stort pres på  de alternative ruter både gennem og uden om Kolding.
  Politiet dirigerede trafikken væk fra motorvejen og ledte også biler væk fra køen ved at lade dem køre mod færdselsretningen tilbage til en afkørsel, mens motorvejen var lukket.
  
  Grisetransporten kom på grund af punkteringen ud i den bløde midterrabat og væltede, så den hang på midterautoværnet. Ved uheldet fik flere svine skader, så en en tilkaldt dyrlæge har aflivet et mindre antal grise.
  Efter mere end fire timers oprydningsarbejde blev motorvejen genåbnet i fuld omfang kort før kl.  12,30.
  Motorvej ved Kolding: så er 2. og 3. vognbane farbare. God tur.
  
  Ved uheldet på E45 Sønderjyske MV er motorvejen atter genåbnet i sydg. Kun 1 spor forbi uheldsstedet. Stadig lang rejsetid. #dktrafikinfo
  
  